גאיה שליטא-כץ

גאיה שליטא-כץ (נולדה ב־6 בספטמבר 1988) היא שחקנית, תסריטאית ומנחת טלוויזיה ישראלית. שליטא-כץ נולדה וגדלה בתל אביב. למדה במגמת תיאטרון בתיכון עירוני א' בתל אביב, ולא סיימה את לימודי התיכון.[דרוש מקור] בשנים 2007–2010 למדה בסטודיו למשחק ניסן נתיב. מיד עם תום הלימודים השתתפה בהצגה "משורה משחרר רק המוות" שהוצגה בפסטיבל עכו בבימויו של ג'ייסון דנינו-הולט. בשנים 2012–2016 גילמה את דמותה של אלה-לי רשף בסדרת הנוער המצליחה "החממה" ששודרה בערוץ ניקלודיאון של Yes, ואף לוותה במופע "החממה לייב" שהוצג בהיכל נוקיה. כשסיימה את לימודי התסריטאות בבית הספר סם שפיגל לקולנוע בירושלים, הצטרפה שליטא-כץ לצוות הכתיבה של "החממה" והייתה שותפה לכתיבת העונה השלישית שלה. "כשהאוניה שוקעת" בבימויה של דניאלה מיכאלי; "האיש שאהב מספרים" בבימויו של אסטבן גוטפריד; "החולה המדומה" בבימויו של אודי בן-משה בתיאטרון החאן בתפקיד לואיזון שעליו זכתה בפרס השחקנית המבטיחה לשנת 2012; "השחף" בבימויו של עירא אבנרי בתיאטרון תמונע בתפקיד נינה, לצד דודו ניב, שירי גולן, אבי אוריה מיכל ווינברג ובני אלדר; "שרופים" בבימויו של מיכאל רונן; "קילר גו" בבימויו של אלירן כספי – שעליה זכתה בפרס השחקנית הראשית הטובה ביותר; "אמא אמרה שאסור" מאת שרלוט קיטלי בבימויה של אתי רזניק בתיאטרון הבימה. בשנת 2015 השתתפה במופע "החממה על הבמה" לצד שיר מורנו, דניאל ליטמן ותמיר גינזבורג. בנוסף, השתתפה גם במחזמר לילדים "הדינוזאורים" בתפקיד המרשעת לילה. בספטמבר 2016 עלתה ב־HOT הסדרה "מטומטמת" בה שליטא-כץ שיחקה את נופר, תלמידת תיכון שלכאורה מנהלת רומן עם מנהל בית הספר ומאושפזת בבית חולים עקב שימוש בסמים. באותה שנה שיחקה בסדרת הרשת "קונפס" שביימו משה רוזנטל ועדי קוטנר. ב־2017 הנחתה את תוכנית הראיונות "סנאפטוק" בערוץ KidZ. באותה שנה שיחקה בתפקיד ליאור בסדרה הקומית "ויקי ואני" בערוץ עשר. בין השנים 2017–2020 שיחקה את דודה רונה בסיטקום "צפוף" בערוץ זום לצד אלי פיניש, יעל שרוני ודניאל ליטמן. בנוסף, הייתה שותפה לכתיבת שתי העונות הראשונות. ב־2019 שיחקה בסדרת הדרמה "גיבור אמיתי" בערוץ KidZ ב-yes. באותה שנה השתתפה בסדרה "אבא משתדל" בערוץ כאן 11 בתפקיד אדווה, המטפלת. בדצמבר 2020 השתתפה במערכון בתוכנית פעם בשבוע עם תם אהרון בתפקיד בתו העתידית של תל. 2010: "תום" (סרט קצר), סרטו של נמרוד שפירא, בתפקיד מיכל. (שיחקה לצד אריאל וולף) 2011: "מהדורה מוגבלת", תפקיד אורח במיני סדרה קומית על מאחורי הקלעים של "טלוויזיה במיטבה". 2011: "וריאציות ליליות על נושא" (סרט קצר), סרטו של צור אביגד, בתפקיד שירה. 2012: “החממה”, שם שיחקה בתפקיד הראשי את אלה-לי רשף. סדרתו של גיורא חמיצר 3 עונות שלמות. 2012: "חטופים", תפקיד אורח בעונה השנייה שלסדרת המתח של ערוץ 2, בכיכובם של אסי כהן ויורם טולדנו. 2013: "יומולדת" (סרט קצר), סרטו של זוהר קמינסקי שעליו זכתה בפרס השחקנית הטובה ביותר בפסטיבל סרטי הסטודנטים לשנת 2013. 2015: "בעלות השחר" (סרט קצר), סרטו של עמרי בורשטיין, בתפקיד יעל. 2015: "ילדי מפתח" (סרט קצר), סרטו של אלעד גולדמן, בתפקיד דניאל. (שיחקה לצד יואב רוטמן) 2015: "גולשי ספות", השתתפות בעונה השנייה של תוכנית הדוקו-ריאלטי "גולשי ספות" המשודרת ב-HOT. 2015: "פצועים בראש", תפקיד משני בעונה השנייה של סדרת המתח "פצועים בראש" המשודרת ב-HOT. 2016: ״החממה״, שם סיימה את תפקידה בתור אלה-לי רשף 2016: "סופעולם", סרטה העלילתי השני של רוני קידר, בתפקיד גאיה. 2016: "התכנית", ספיישל טלוויזיוני המשמש כמחווה לסדרות הילדים והנוער של הערוץ הראשון. 2018: "אווה", סרטו העלילתי של חיים טבקמן. בפברואר 2015 השתתפה בכתיבת העונה השלישית של "החממה", יחד עם גיורא חמיצר. בין השנים 2016–2018 שימשה שליטא-כץ כתסריטאית בטלנובלה של HOT בידור ישראלי "פולמון". בין השנים 2017–2018 השתתפה בכתיבת שתי העונות הראשונות של קומדיית המצבים "צפוף" ששודרה בערוץ זום, ובה גם הופיעה בתור "דודה רונה". שליטא-כץ נמצאת בזוגיות עם השחקן והתסריטאי דור מוסקל, חבר בהרכב ערוץ הכיבוד. לשניים נולד בן בחודש מאי 2022 וכן בת בחודש אפריל 2024, והם מתגוררים בכפר ידידיה. מדיה וקבצים בנושא גאיה שליטא-כץ בוויקישיתוף גאיה שליטא-כץ, ברשת החברתית אינסטגרם גאיה שליטא-כץ, במיזם "אישים" לתיעוד היצירה הישראלית גאיה שליטא-כץ, במסד הנתונים הקולנועיים IMDb (באנגלית) גאיה שליטא-כץ, באתר "אידיבי", מאגר הידע העברי לקולנוע ישראלי ועולמי גאיה שליטא-כץ, באתר ספר הקולנוע הישראלי מאיה בניטה, ‏אפקט החממה, באתר ‏מאקו‏, 29 במאי 2013 מאיה נחום שחל, שולטתתת, באתר כלכליסט, 20 במרץ 2016 איתי שטרן, השחקנית גאיה שליטא-כץ: "גברים התחילו לפחד? יופי", באתר הארץ, 30 באוקטובר 2017 יוני פרוים, גאיה שליטא כץ: "אם הייתי מתחנפת יותר לאנשים הנכונים יכול להיות שהייתי במקום אחר בקריירה שלי", במדור "פנאי פלוס" באתר ynet‏, 27 בינואר 2022 יוני פרוים, גאיה שליטא כץ: "אם הייתי מתחנפת יותר לאנשים הנכונים יכול להיות שהייתי במקום אחר בקריירה שלי", במדור "פנאי פלוס" באתר ynet‏, 27 בינואר 2022